text: Flere overhalingsforbud
  26 juni 2011 kl. 05.55
  Et forsøg med forbud mod lastbiloverhalinger på en stor del af Den Østjyske Motorvej går så godt, at transportminister Hans Christian Schmidt (V) vil udvide forbuddet
  Det er planen at der på næsten hele motorvejsnettet bliver forbud mod de langsomme lastbiloverhalinger, de såkaldte elefantvæddeløb, i myldretiden. Det skriver Morgenavisen Jyllands-Posten søndag.
  »Erfaringerne fra forsøget i Østjylland viser, at folk er begejstrede. Samtidig er trængslen på en del motorvejsstrækninger nu så stor, at vejene ikke længere kan kapere det. Derfor skal det nuværende overhalingsforbud for lastbiler udvides til at gælde i myldretiden alle de steder, hvor der er kapacitetsproblemer,« forklarer ministeren.
  